**Vlastimil Petržela** (s. 20. heinäkuuta 1953) on tšekkiläinen jalkapallovalmentaja ja entinen hyökkääjä.

Ura
---

Petržela aloitti pelaajauransa SK Prostějovin joukkueessa 1970-luvun alussa. Hän pelasi urallaan useissa eri seuroissa Tšekkoslovakiassa. Hän esiintyi Tšekkoslovakian maajoukkueessa kahdessa A-maaottelussa.

Valmennusuransa Petržela aloitti SK Slavia Prahan apuvalmentajana kesällä 1986. Hän nousi seuran päävalmentajaksi saman vuoden lokakuussa ja valmensi seuraa kauden loppuun saakka palaten sen jälkeen apuvalmentajan tehtävään. Tammikuussa 1990 hänestä tuli jälleen seuran päävalmentaja aina kauden 1991/92 loppuun saakka. Hän valmensi 1990-luvulla Slavian lisäksi Slovan Libereciä, suurseura Sparta Prahaa sekä pisimpään vuosina 1996–2002 Bohemiansia. Petrželan johdolla Bohemians putosi kaudella 1996/97 Tšekin liigasta, mutta nousi takaisin pääsarjaan kaudeksi 1999/2000. 

Kesäkuussa 2002 Petrželasta tuli FK Mladá Boleslavin päävalmentaja. Hän valmensi seuraa vain syyskauden ajan siirtyen tammikuussa 2003 Zenitin päävalmentajaksi Venäjän pääsarjaan. Petržela luotsasi debyyttikaudellaan 2003 Zenitin Venäjän liigassa toiseksi, mutta seuraavilla kausilla joukkue joutui tyytymään heikompiin sijoituksiin. Hän sai potkut seurasta toukokuussa 2006.

Elokuussa 2006 Petržela palasi valmentajaksi kotimaahansa, kun hänestä tuli Sigma Olomoucin päävalmentaja. Hän toimi tehtävässä kauden loppuun saakka. Kesällä 2007 hän siirtyi Azerbaidžaniin Neftçi Bakun päävalmentajaksi. Seura erotti hänet kuitenkin jo tammikuussa 2008.

Baku-potkujensa jälkeen Petržela valmensi FC Viktoria Žižkovia, MFK Zemplín Michalovcea ja Vlašimia ilman suurempaa menestystä. Tammikuussa 2016 hänestä tuli FC Baník Ostravan päävalmentaja. Joukkue putosi kauden 2015/16 päätteeksi Tšekin liigasta, mutta Petržela jatkoi päävalmentajana ja luotsasi seuran 1. divisioonan mestariksi kaudella 2016/17 ja joukkue palasi takaisin pääsarjatasolle. Hän jätti valmentajan tehtävät kauden jälkeen ja jatkoi seurassa neuvonantajana.

Maaliskuussa 2018 Petrželasta tuli FC Fastav Zlínin päävalmentaja. Hän pelasti seuran putoamiselta liigasta, mutta sai potkut seurasta kauden jälkeen. idnes.cz. Julkaistu 30.5.2018. Viitattu 27.12.2020.}</ref>

Saavutukset
-----------

* Venäjän liigacup: 2003
* Tšekin cup: 1996
* Tšekin 1. divisioona: 1999, 2017

Lähteet
-------

1. ↑  Vlastimil Petržela Viitattu 27.12.2020.
2. ↑  VLASTIMIL PETRŽELA Viitattu 27.12.2020.
3. 1 2  Vlastimil Petrzela Transfermarkt. Viitattu 27.12.2020. (englanniksi)
4. ↑  Petržela má dovést Mladou Boleslav do ligy idnes.cz. Julkaistu 11.6.2002. Viitattu 27.12.2020.
5. ↑  Nejde mi o peníze, tvrdí Petržela idnes.cz. Julkaistu 29.11.2002. Viitattu 27.12.2020.
6. ↑  Zenit fired Petrzela PetersburgCity.com. Julkaistu 5.5.2006. Viitattu 27.12.2020. (englanniksi)
7. ↑  Přehled trenérů od roku 1982 (Arkistoitu – Internet Archive) SK Sigma Olomouc. Viitattu 27.12.2020.
8. ↑  Demyanenko returns with Neftchi UEFA.com. Julkaistu 5.1.2008. Viitattu 27.12.2020. (englanniksi)
9. ↑  Novým trenérem Baníku bude Vlastimil Petržela FCB. Julkaistu 28.12.2015. Viitattu 27.12.2020.
10. ↑  Petržela končí v Baníku jako trenér, bude poradcem majitele isport. Julkaistu 2.6.2017. Viitattu 27.12.2020.
11. ↑  Petržela končí ve Zlíně. Nepočítal jsem s tím, že to bude tak krátké, řek

  

Tšekkoslovakian joukkue – Jalkapallon MM-kilpailut 1982
1 Seman
2 Jakubec
3 Fiala
4 Jurkemik
5 Barmoš
6 Vojáček
7 Kozák
8 Panenka
9 Vízek
10 Kříž
11 Nehoda
12 Bičovský
13 Berger
14 Radimec
15 Kukučka
16 Chaloupka
17 Štambachr
18 Janečka
19 Masný
20 Petržela
21 Hruška
22 Stromšík
Valmentaja Vengloš



|  |  |  |
| --- | --- | --- |
| Edeltäjä:**Boris Rappoport** | **Zenitin päävalmentaja**1/2003–5/2006 | Seuraaja:**Dick Advocaat** |

|  |  |  |
| --- | --- | --- |
| Edeltäjä:**Bohumil Páník** | **Fastav Zlínin päävalmentaja**3–6/2018 | Seuraaja:**Michal Bílek** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Tšekki

 |

 |